**10. NAPIREND**

**E l ő t e r j e s z t é s**

 **Salföld Község Önkormányzata Képviselő-testülete**

**2023. március 17-i nyilvános ülésére**

**Tárgy: Révfülöp és Térsége Óvodai Intézményfenntartó Társulás, Társulási megállapodás módosítása.**

**Előterjesztő: Fábián Gusztáv polgármester**

**Előkészítette: Nagy Éva, ügyintéző,**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **dr. Szabó Tímea címzetes főjegyző**

Tisztelt Képviselő testület!

A Révfülöp és Térsége Óvodai Intézményfenntartó Társulás Társulási Tanácsa részéről igény merült fel az intézményfenntartó társulás létrehozásáról szóló társulási megállapodás módosítására, tekintettel arra, hogy annak 5.2. pontja szerint a „a Tanácsban a társulás tagjait a társult önkormányzatok polgármesterei képviselik”, így akadályoztatásuk esetén nincs lehetőség arra, hogy helyettük a társult önkormányzatok képviselő-testületei által delegált másik tag, alpolgármester képviselje az önkormányzatot.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 94. § (2) bekezdése szerint a társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.

Fentiekre tekintettel célszerű a társulási megállapodásban rögzíteni, hogy a Tanácsban a társulás tagját a társult önkormányzat polgármestere, akadályoztatás esetén az alpolgármester képviseli.

A társulási megállapodás 2. pontja tartalmazza a társulás tagjainak nevét, székhelyét, valamint képviselőjét. Balatonrendes Község Önkormányzata képviselőjeként Lenner István polgármester szerepel a megállapodásban, azonban 2022. július 10. napján Balatonrendes községben időközi polgármester választásra került sor, melyen Epres Róbertet választották meg a település polgármesterévé.

Előbbiek okán Balatonrendes Község Önkormányzata képviselőjének személyében történt változás miatt szükséges a megállapodás módosítása.

A megállapodás 3. pontja tartalmazza a társuláshoz tartozó települések lakosságszámát, mely adatok aktualizálása szintén szükséges.

A Révfülöp és Térsége Óvodai Intézményfenntartó Társulás Szervezeti és Működési Szabályzatának (a továbbiakban: SZMSZ) 1.5. pontja szintén tartalmazza a Társulás tagjainak nevét, székhelyét, és képviselőjét, továbbá a 3.1.1. pontban szintén rögzítésre került, hogy a Társulási Tanácsban a társulás tagjait a társult önkormányzatok polgármesterei képviselik, így fent írt okok miatt az SZMSZ ezen pontjainak módosítása is szükséges.

A társulási megállapodás 6.4. pontja alapján a Tanács véleményezi a társulás által fenntartott intézmény Szervezeti és Működési Szabályzatát, nevelési programját, házirendjét és ezek módosítását, véleményezi a társulási megállapodás módosításait, mely véleményeket egyszerű többséggel fogadja el.

Az Mötv. 88. § (2) bekezdése szerint a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Fentiekre tekintettel előkészítésre került a társulási megállapodás módosítása, mely tartalmazza, hogy a társult önkormányzat polgármesterének akadályoztatása eseten a Tanácsban a társulás tagját az alpolgármester képviseli, valamint aktualizálására kerül Balatonrendes Község Önkormányzata tekintetében a képviselő személye, továbbá a társuláshoz tartozó települések lakosságszáma.

A társulási megállapodás módosítása, valamint az egységes szerkezetű társulási megállapodás jelen előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni és elfogadni szíveskedjenek.

**Határozati Javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2023. HATÁROZATA**

***Révfülöp és Térsége Óvodai Intézményfenntartó Társulás Társulási Megállapodása módosításáról***

**Salföld Község Önkormányzata Képviselő-testülete a Révfülöp és Térsége Óvodai Intézményfenntartó Társulás Társulási Megállapodását felülvizsgálta.**

**A Képviselő testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.**

**A Képviselő-testület felkéri a jegyzőt, hogy a döntésről a Társulási Tanács elnökét értesítse.**

**Felelős: Dr. Szabó Tímea, címzetes főjegyző**

**Határidő: azonnal**